CELEX: 32020D0113
Language: sk
Date: 2020-01-23 00:00:00
Title: Vykonávacie Rozhodnutie Komisie (EÚ) 2020/113 z 23. januára 2020, ktorým sa mení rozhodnutie 2009/11/ES, ktorým sa povoľujú metódy klasifikácie jatočných tiel ošípaných v Španielsku [oznámené pod číslom C(2020) 232] (Iba španielske znenie je autentické)

27.1.2020   
               
               
                  SK
               
               
                  Úradný vestník Európskej únie
               
               
                  L 21/16
               
            
         VYKONÁVACIE ROZHODNUTIE KOMISIE (EÚ) 2020/113
         z 23. januára 2020,
         ktorým sa mení rozhodnutie 2009/11/ES, ktorým sa povoľujú metódy klasifikácie jatočných tiel ošípaných v Španielsku
         
            
               [oznámené pod číslom C(2020) 232]
            
         
         (Iba španielske znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 20 písm. p) a t),
         keďže:
         
                     (1)
                  
                  
                     V oddiele B.IV bode 1 prílohy IV k nariadeniu (EÚ) č. 1308/2013 sa stanovuje, že obsah chudého mäsa sa odhaduje metódou na určovanie tried kvality (ďalej len „metóda klasifikácie“), ktorú povolila Komisia, pričom povoliť sa môžu len štatisticky overené metódy posudzovania, ktoré sa zakladajú na fyzickom meraní jednej alebo viacerých anatomických častí jatočného tela ošípanej. Metódy klasifikácie by sa mali povoliť, len ak neprekračujú maximálnu toleranciu štatistickej chyby odhadu. Táto tolerancia sa vymedzuje v časti A prílohy V k delegovanému nariadeniu Komisie (EÚ) 2017/1182 (2).
                  
               
                     (2)
                  
                  
                     Rozhodnutím Komisie 2009/11/ES (3) sa povolilo používanie deviatich metód klasifikácie jatočných tiel ošípaných v Španielsku.
                  
               
                     (3)
                  
                  
                     Úpravy prístrojov ani metód klasifikácie by sa nemali umožniť, kým ich Komisia vykonávacím rozhodnutím výslovne nepovolí.
                  
               
                     (4)
                  
                  
                     Španielsko požiadalo Komisiu o zrušenie povolenia metódy „Ultrafom 300“ zo zoznamu metód povolených na klasifikáciu jatočných tiel ošípaných na jeho území, keďže táto metóda sa už na jeho území nepoužíva.
                  
               
                     (5)
                  
                  
                     Španielsko požiadalo Komisiu o povolenie jednej novej metódy a aktualizáciu vzorcov pre tri metódy klasifikácie jatočných tiel na svojom území a v protokole uvedenom v článku 11 ods. 3 delegovaného nariadenia (EÚ) 2017/1182 predložilo podrobný opis skúšobnej rozrábky s uvedením zásad, na ktorých sa tieto metódy zakladajú, výsledky svojej skúšobnej rozrábky a rovnice použité na posúdenie percentuálneho podielu chudého mäsa.
                  
               
                     (6)
                  
                  
                     Z preskúmania uvedenej žiadosti vyplynulo, že podmienky povolenia týchto klasifikačných metód sú splnené. Tieto metódy klasifikácie by sa preto mali v Španielsku povoliť.
                  
               
                     (7)
                  
                  
                     Rozhodnutie 2009/11/ES by sa preto malo zodpovedajúcim spôsobom zmeniť.
                  
               
                     (8)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO ROZHODNUTIE:
         
            Článok 1
            Rozhodnutie 2009/11/ES sa mení takto:
            
                        1.
                     
                     
                        Článok 1 sa mení takto:
                        
                                    a)
                                 
                                 
                                    Prvý odsek sa mení takto:
                                    
                                                i)
                                             
                                             
                                                Písmeno c) sa vypúšťa;
                                             
                                          
                                                ii)
                                             
                                             
                                                Písmeno i) sa nahrádza takto:
                                                
                                                            „i)
                                                         
                                                         
                                                            prístroj „gmSCAN“ a s ním súvisiace metódy posudzovania podrobne opísané v časti 9 prílohy;“;
                                                         
                                                      
                                          
                                                iii)
                                             
                                             
                                                Dopĺňa sa toto písmeno j):
                                                
                                                            „j)
                                                         
                                                         
                                                            prístroj „OptiScan-TP“ a s ním súvisiace metódy posudzovania podrobne opísané v časti 10 prílohy.“;
                                                         
                                                      
                                          
                              
                                    b)
                                 
                                 
                                    Druhý odsek sa nahrádza takto:
                                    „Manuálna metóda ZP s použitím pravítka uvedená v prvom odseku písm. g) sa povoľuje iba pre tie bitúnky:
                                    
                                                a)
                                             
                                             
                                                v ktorých počet zabití nepresiahne ročný priemer 700 ošípaných za týždeň a
                                             
                                          
                                                b)
                                             
                                             
                                                ktoré sú vybavené linkou na zabíjanie s kapacitou spracovania najviac 50 ošípaných za hodinu.“;
                                             
                                          
                              
                  
                        2.
                     
                     
                        Príloha sa mení v súlade s prílohou k tomuto rozhodnutiu.
                     
                  
         
            Článok 2
            Toto rozhodnutie je určené Španielskemu kráľovstvu.
         
         
            V Bruseli 23. januára 2020
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
         
            (2)  Delegované nariadenie Komisie (EÚ) 2017/1182 z 20. apríla 2017, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o stupnicu Únie na klasifikáciu jatočných tiel hovädzieho dobytka, ošípaných a oviec a o oznamovanie trhových cien určitých kategórií jatočných tiel a živých zvierat (Ú. v. EÚ L 171, 4.7.2017, s. 74).
         
            (3)  Rozhodnutie Komisie 2009/11/ES z 19. decembra 2008, ktorým sa povoľujú metódy klasifikácie jatočných tiel ošípaných v Španielsku (Ú. v. EÚ L 6, 10.1.2009, s. 79).
      
      
         
            PRÍLOHA
            Príloha sa mení takto:
            
                        1.
                     
                     
                        Časť 3 sa vypúšťa;
                     
                  
                        2.
                     
                     
                        Časti 5, 6 a 7 sa nahrádzajú takto:
                        
                           „Časť 5
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako „Fat-O-Meat’er (FOM II)“.
                                 
                              
                                 
                                    2.
                                 
                                 
                                    Prístroj je novou verziou meracieho systému Fat-O-Meat’er. Prístroj FOM II sa skladá z optickej sondy s nožom, z hĺbkového merača s operačnou vzdialenosťou v rozmedzí od 0 do 125 mm a panelu na zber a analýzu získaných údajov – počítač Carometec Touch Panel i15 (Ingress Protection IP69K). Výsledky meraní sa prepočítajú na odhadovaný obsah chudého mäsa pomocou samotného prístroja FOM II.
                                 
                              
                                 
                                    3.
                                 
                                 
                                    Obsah chudého mäsa v jatočnom tele sa vypočíta podľa tohto vzorca:
                                    Ŷ = 69,592 – (0,741 × X1) + (0,066 × X2)
                                    kde:
                                    
                                                Ŷ =
                                             
                                             
                                                odhadovaný percentuálny podiel chudého mäsa v jatočnom tele,
                                             
                                          
                                                X1 =
                                             
                                             
                                                hrúbka chrbtovej slaniny (aj s kožou) v milimetroch meraná kolmo na chrbtovú časť 6 centimetrov od línie poliaceho rezu jatočného tela medzi tretím a štvrtým rebrom od konca,
                                             
                                          
                                                X2 =
                                             
                                             
                                                hrúbka chrbtového svalu v milimetroch meraná súčasne, v rovnakom bode a rovnakým spôsobom ako X1.
                                             
                                          Vzorec platí pre jatočné telá s hmotnosťou od 60 kg do 120 kg (hmotnosť za tepla).
                                 
                              
                           Časť 6
                        
                        AutoFOM III
                        
                                 
                                    1.
                                 
                                 
                                    Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako „AutoFOM III“.
                                 
                              
                                 
                                    2.
                                 
                                 
                                    Tento prístroj musí byť vybavený šestnástimi ultrazvukovými meničmi (Carometec A/S) s frekvenciou 2 MHz a s 25 mm operačnou vzdialenosťou medzi meničmi. Ultrazvukové údaje pozostávajú z meraní hrúbky chrbtovej slaniny, hrúbky svaloviny a súvisiacich parametrov. Výsledky meraní sa prepočítajú na odhadovaný percentuálny podiel chudého mäsa pomocou počítača.
                                 
                              
                                 
                                    3.
                                 
                                 
                                    Obsah chudého mäsa v jatočnom tele sa vypočíta podľa tohto vzorca:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    kde:
                                    
                                                Ŷ =
                                             
                                             
                                                odhadovaný percentuálny podiel chudého mäsa v jatočnom tele,
                                             
                                          
                                                R2P1 =
                                             
                                             
                                                priemerná hrúbka kože,
                                             
                                          
                                                R2P4 =
                                             
                                             
                                                nameraná hrúbka tuku na zvolenom mieste P2 v mm.
                                             
                                          
                                                R2P10 =
                                             
                                             
                                                najmenšia hrúbka tuku v priečnom reze v mm,
                                             
                                          
                                                R4P6 =
                                             
                                             
                                                merania tuku 1 vo zvolenom bode MFT.
                                             
                                          Vzorec platí pre jatočné telá s hmotnosťou od 60 kg do 120 kg (hmotnosť za tepla).
                                 
                              
                           Časť 7
                        
                        Manuálna metóda (ZP)
                        
                                 
                                    1.
                                 
                                 
                                    Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou merania „manuálnou metódou (ZP)“ s použitím pravítka.
                                 
                              
                                 
                                    2.
                                 
                                 
                                    Túto metódu možno vykonávať pomocou pravítka so stupnicou určenou na základe predikčnej rovnice. Táto metóda je založená na manuálnom meraní hrúbky slaniny a hrúbky svalu v línii poliaceho rezu jatočného tela.
                                 
                              
                                 
                                    3.
                                 
                                 
                                    Obsah chudého mäsa jatočného tela sa vypočíta podľa tohto vzorca:
                                    Ŷ = 66,324 – (0,526 × F) + (0,034 × M)
                                    kde:
                                    
                                                Ŷ =
                                             
                                             
                                                odhadovaný podiel chudého mäsa jatočného tela v percentách,
                                             
                                          
                                                F =
                                             
                                             
                                                minimálna hrúbka viditeľnej slaniny (vrátane kože) pokrývajúcej sval gluteus medius v línii poliaceho rezu jatočného tela meraná v milimetroch,
                                             
                                          
                                                M =
                                             
                                             
                                                viditeľná hrúbka krížového svalu v línii poliaceho rezu jatočného tela v milimetroch meraná na najkratšom spojení medzi predným (kraniálnym) okrajom svalu gluteus medius a horným (chrbtovým) okrajom miechového kanála.
                                             
                                          Vzorec platí pre jatočné telá s hmotnosťou od 60 kg do 120 kg (hmotnosť za tepla).“
                                 
                              
                  
                        3.
                     
                     
                        Vkladá sa táto časť 10:
                        
                           „Časť 10
                        
                        OptiScan TP
                        
                                 
                                    1.
                                 
                                 
                                    Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako „OptiScan TP“.
                                 
                              
                                 
                                    2.
                                 
                                 
                                    Prístroj Optiscan-TP je vybavený digitálnym obrazovým zariadením, ktoré sníma iluminovaný obrázok dvoch meracích bodov na jatočných telách. Snímky sú základom pre výpočet hrúbky tuku a svaloviny. Výsledky meraní sa prepočítajú na odhadovaný obsah chudého mäsa pomocou samotného prístroja Optiscan-TP. Fotografie sa uložia a neskôr ich možno kontrolovať. Zabudované rozhranie Bluetooth® umožňuje jednoduchý prenos údajov.
                                 
                              
                                 
                                    3.
                                 
                                 
                                    Obsah chudého mäsa v jatočnom tele sa vypočíta podľa tohto vzorca:
                                    Ŷ = 67,496 – (0,522 × F) + (0,032 × M)
                                    kde:
                                    
                                                Ŷ =
                                             
                                             
                                                odhadovaný percentuálny podiel chudého mäsa v jatočnom tele,
                                             
                                          
                                                F =
                                             
                                             
                                                minimálna hrúbka viditeľnej slaniny (vrátane kože) pokrývajúcej sval gluteus medius v línii poliaceho rezu jatočného tela meraná v milimetroch,
                                             
                                          
                                                M =
                                             
                                             
                                                viditeľná hrúbka krížového svalu v línii poliaceho rezu jatočného tela v milimetroch meraná na najkratšom spojení medzi predným (kraniálnym) okrajom svalu gluteus medius a horným (chrbtovým) okrajom miechového kanála.
                                             
                                          Vzorec platí pre jatočné telá s hmotnosťou od 60 kg do 120 kg (hmotnosť za tepla).“